La Casa de la Joventut de Paterna celebra Joves a la nit amb jocs, tallers i l'actuació d'un DJ
02/08/2022

# La Casa de la Joventut de Paterna celebra Joves a la nit amb jocs, tallers i l'actuació d'un DJ

[![La Casa de la Joventut de Paterna celebra Joves a la nit amb jocs, tallers i l'actuació d'un DJ](/images/noticias/8222/8222_lg.jpg)](/images/noticias/8222/8222_lg.jpg)

02.08.2022

*   El passat cap de setmana els i les joves del municipi van gaudir d'una nit gratuïta d'oci i diversió al Parc Central
*   Els jocs de taula, el ping-pong, el Cluedo en viu, el taller de còctels sense alcohol o un concert van ser algunes de les activitats programades

L'Ajuntament de Paterna, a través de la Casa de la Joventut, va celebrar el passat cap de setmana _Joves a la nit_ amb una gran varietat d'oci al Parc Central.

Els jocs de taula, el Ping-pong, el Cluedo en viu, el taller de còctels sense alcohol o l'actuació sorpresa d'un DJ van ser algunes de les activitats de les quals van gaudir els i les assistents a l'esdeveniment.

El Regidor de Recursos per a la Ciutadania, Joventut, Biblioteques i Museus, Roberto Usina, ha assenyalat que _“a través d'iniciatives com les d'aquest tipus busquem fomentar alternatives d'oci sa i responsable entre la població més jove de la nostra ciutat”._

D'altra banda, el mes de juliol també es va celebrar el Urban Fest Paterna amb concerts, competicions, exhibicions i masterclass dedicades a diferents disciplines musicals i esportives sorgides de la cultura urbana.

La Casa de la Joventut de Paterna compta amb el telèfon 961 370 103 per a resoldre qualsevol dubte sobre els seus esdeveniments i activitats, així com el servei informatiu de whatsapp al qual la ciutadania es pot subscriure enviant la paraula “ALTA” al 647 867 445.